CELEX: 32012R0563
Language: bg
Date: 2012-06-27 00:00:00
Title: Регламент (ЕС) № 563/2012 на Комисията от 27 юни 2012 година за изменение на приложение VII към Регламент (ЕО) № 882/2004 на Европейския парламент и на Съвета по отношение на списъка на референтните лаборатории на ЕС  текст от значение за ЕИП

28.6.2012   
            
            
               BG
            
            
               Официален вестник на Европейския съюз
            
            
               L 168/24
            
         РЕГЛАМЕНТ (ЕС) № 563/2012 НА КОМИСИЯТА
   от 27 юни 2012 година
   за изменение на приложение VII към Регламент (ЕО) № 882/2004 на Европейския парламент и на Съвета по отношение на списъка на референтните лаборатории на ЕС
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 32, параграф 5 от него,
   като има предвид, че:
   
               (1)
            
            
               В Регламент (ЕО) № 882/2004 се определят общите задачи, задължения и изисквания към референтните лаборатории на ЕС за фуражите и храните, опазването на здравето на животните и живите животни. Референтните лаборатории на ЕС за фуражи и храни са изброени в част I на приложение VII към посочения регламент.
            
         
               (2)
            
            
               В Директива 96/23/ЕО на Съвета от 29 април 1996 г. относно мерките за наблюдение на някои вещества и остатъци от тях в живи животни и продукти от животински произход и за отмяна на директиви 85/358/ЕИО и 86/469/ЕИО и решения 89/187/ЕИО и 91/664/ЕИО (2) се определят мерки за наблюдение на веществата и групите остатъчни вещества, изброени в приложение I към същата директива.
            
         
               (3)
            
            
               Вследствие реорганизация на лабораторните дейности в Нидерландия всички функции, включително цялата инфраструктура и целият персонал на Rijksinstituut voor Volksgezondheid en Milieu (RIVM), понастоящем вписан като референтна лаборатория на ЕС за остатъчни вещества от ветеринарномедицински препарати и замърсители в храните от животински произход за остатъчните вещества, изброени в група A, точки 1, 2, 3, 4, група Б, точка 2, буква г) и група Б, точка 3, буква г) от приложение I към Директива 96/23/ЕО, бяха прехвърлени към RIKILT – Institute for Food Safety. Задачите, изпълнявани от RIVM, бяха възложени на RIKILT по силата на рамков договор, който изтече на 31 декември 2011 г.
            
         
               (4)
            
            
               С оглед на скорошното изтичане на договора на RIVM беше открита процедура за избор на нова референтна лаборатория на ЕС на негово място. RIKILT – Institute for Food Safety беше избран като изпълняващ всички необходими критерии и следва да бъде определен за референтна лаборатория.
            
         
               (5)
            
            
               Поради важността на веществата от буква А, точки 1—4 от приложение I към Директива 96/23/ЕО и факта, че RIKILT – Institute for Food Safety е избран като изпълняващ всички необходими критерии, той следва да бъде определен за компетентна референтна лаборатория на ЕС за остатъчни вещества от ветеринарномедицински препарати и замърсители в храните от животински произход за остатъчните вещества, изброени в група A, точки 1, 2, 3, 4, група Б, точка 2, буква г) и група Б, точка 3, буква г) от приложение I към Директива 96/23/ЕО, считано от 1 януари 2012 г. Настоящият регламент следва да се прилага с обратна сила от 1 януари 2012 г.
            
         
               (6)
            
            
               Част I на приложение VII към Регламент (ЕО) № 882/2004 следва да бъде съответно изменена.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   В част I на приложение VII към Регламент (ЕО) № 882/2004 точка 12, буква а) се заменя със следното:
   
               „а)
            
            
               За остатъчните вещества, изброени в група А, точки 1, 2, 3 и 4, група Б, точка 2, буква г) и група Б, точка 3, буква г) от приложение I към Директива 96/23/ЕО:
               RIKILT – Institute for Food Safety, part of Wageningen UR
               Wageningen
               Нидерландия“
            
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 1 януари 2012 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 юни 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 165, 30.4.2004 г., стр. 1.
   
      (2)  ОВ L 125, 23.5.1996 г., стр. 10.